Α.Ο. Παγκρατίου (καλαθοσφαίριση γυναικών)

Ο Αθλητικός Όμιλος Παγκρατίου είναι ελληνικός αθλητικός σύλλογος που δραστηριοποιείται στο Παγκράτι Αττικής. Το γυναικείο τμήμα καλαθοσφαίρισης του Ομίλου, το οποίο και έχει νομική υπόσταση ερασιτεχνικού σωματείου, δημιουργήθηκε το 1979. Αγωνίζεται με χρώματα το κόκκινο και το μαύρο και χρησιμοποιεί ως έδρα το Κλειστό Γυμναστήριο Μετς, χωρητικότητας 1.200 θεατών.

 Ιστορική αναδρομή 
Το γυναικείο τμήμα καλαθοσφαίρισης του Παγκρατίου δημιουργήθηκε το 1979 λαμβάνοντας μέρος τα πρώτα της χρόνια στα τοπικά Πρωταθλήματα της Ε.Σ.Κ. Αττικής.«Ιστορία Τμήματος Μπάσκετ Γυναικών» , πληροφορίες στον επίσημο ιστότοπο του συλλόγου.

 Η δεκαετία του 1980: Πρώτη άνοδος στην Α' Εθνική 
Στο δεύτερο μισό της δεκαετίας του 1980 η ομάδα ανήλθε στην Α' Εθνική Κατηγορία (η Β' Εθνική δημιουργήθηκε το 1989-90 και η Α2 το 1997-98).

Την αγωνιστική περίοδο 1987-88 το Παγκράτι διεκδίκησε το Πρωτάθλημα Ελλάδος απέναντι σε 11 αντιπάλους, πετυχαίνοντας συνολικά 11 νίκες και 11 ήττες. Ενεπλάκη σε τετραπλή ισοβαθμία με τον Παναθηναϊκό, το Μεγάλο Αλέξανδρο και τον Ηρακλή Θεσσαλονίκης για να τοποθετηθεί τελικά στην 7η θέση της τελικής βαθμολογίας.Εφημερίδα «Αθλητική Ηχώ», φύλλο Δευτέρας 28 Μαρτίου 1988, σελ. 4. Την επόμενη χρονιά, 1988-89, συγκέντρωσε 8 νίκες και 14 ήττες, καταλήγοντας στην 9η θέση της τελικής κατάταξης. Ως άτυχος ισοβαθμίας με τον Α.Ο. Ζωγράφου υποβιβάστηκε.Εφημερίδα «Αθλητική Ηχώ», φύλλο Δευτέρας 27 Μαρτίου 1989, σελ. 2.

 Η δεκαετία του 1990: Περίοδος μέγιστης ακμής 
Έχοντας επιστρέψει στην Α' Εθνική για την αγωνιστική περίοδο 1990-91, κλήθηκε ξανά να αντιμετωπίσει 11 αντιπάλους σημειώνοντας 9 νίκες και 13 ήττες. Για άλλη μια φορά βρέθηκε σε κατάσταση ισοβαθμίας, αυτή τη φορά με την Ακαδημία Ηλιούπολης, κλείνοντας τελικά τη χρονιά στην 6η θέση. Την επόμενη χρονιά, 1991-92 ο σύλλογος του Παγκρατίου ολοκλήρωσε τις αγωνιστικές του υποχρεώσεις στην 7η θέση του βαθμολογικού πίνακα, ισοβαθμώντας με το Παλαιό Φάληρο. Οι δύο ομάδες είχαν συλλέξει από 8 νίκες και 14 ήττες.

Την αγωνιστική περίοδο 1992-93 οι ομάδες της Α' Εθνικής αυξήθηκαν σε 14 στον αριθμό. Στη διάρκεια της χρονιάς το Παγκράτι είχε απολογισμό 14 νίκες και 12 ήττες. Ισοβαθμώντας και πάλι με κάποια ομάδα, αυτή τη φορά με τον Ολυμπιακό Βόλου, βρέθηκε στην 8η θέση της τελικής βαθμολογίας. Την επόμενη χρονιά, 1993-94 τερμάτισε μία θέση υψηλότερα, αυτή τη φορά χωρίς να μοιράζεται τα ίδια αποτελέσματα με άλλους, έχοντας συλλέξει 13 νίκες και 13 ήττες.Εφημερίδα «Αθλητική Ηχώ», φύλλο 18 Απριλίου 1994, σελ. 11.

Την περίοδο 1994-95 η ομάδα συγκέντρωσε ξανά 13 νίκες και 13 ήττες, όσες και η Ακαδημία Ηλιούπολης. Στην τελική βαθμολογική κατάταξη, ωστόσο, βρέθηκε πιο ψηλά και συγκεκριμένα στην 5η θέση, κερδίζοντας κι ένα εισιτήριο για ευρωπαϊκή έξοδο την επόμενη χρονιά.

Ειδικότερα το Παγκράτι αγωνίστηκε στο European Cup Liliana Ronchetti του 1995-96.«Pagrati Athletic Club», πληροφορίες στον επίσημο ιστότοπο της FIBA Europe για το Liliana Ronchetti Cup του 1996. Αντιμετώπισε διαδοχικά την κροάτική ŽKK Jabuka (49-54 νίκη, 57-55 νίκη) και ακολούθως την ισραηλινή Elitzur Delek Ramla (63-57 ήττα, 65-74 ήττα). Στο εγχώριο Πρωτάθλημα της αγωνιστικής περίοδου 1995-96 συγκέντρωσε 11 νίκες και 15 ήττες, με αποτέλεσμα να κλείσει τις αγωνιστικές του υποχρεώσεις στην 9η θέση της βαθμολογίας. Την ίδια χρονιά αγωνίστηκε και στην πρώτη διοργάνωση του γυναικείου Κυπέλλου Ελλάδος ξεκινώντας από τη Β' Φάση. Εκεί υποχρέωσε σε ήττα το Παλαιό Φάληρο με σκορ 66-73 και κατόπιν απέκλεισε στους προημιτελικούς το Θρίαμβο Αθηνών με σκορ 67-79. Η πορεία του ανακόπηκε στους ημιτελικούς όπου και ηττήθηκε οριακά με 63-61 από την Κομοτηνή.

Η υπερπροσπάθεια της περασμένης χρονιάς ακολουθήθηκε από αγωνιστική κάμψη. Την περίοδο 1996-97 το Παγκράτι συγκέντρωσε μόλις 6 νίκες σε 26 αγώνες με αποτέλεσμα να καταταγεί στη 14η και τελευταία θέση του βαθμολογικού πίνακα της Α' Εθνικής (η οποία καταργήθηκε το επόμενο φθινόπωρο, δίνοντας τη θέση της στην Α1 Εθνική).Περιοδικό «Το Τρίποντο», 26 Απριλίου 1997, σελ. 68-71. Σε ό,τι αφορά τη διοργάνωση του Κυπέλλου, το Παγκράτι αγωνίστηκε σε ένα μόνο παιχνίδι της Β' Φάσης, όπου και ηττήθηκε με σκορ 75-71 από τη μοιραία για αυτό Κομοτηνή.

Τα επόμενα δύο χρονια, 1997-98 και 1998-99, η ομάδα διαγωνίστηκε στο Πρωτάθλημα της νεοσύστατης Α2 Εθνικής. Επίσης συμμετείχε κανονικά στο Κύπελλο. Την πρώτη από τις δύο χρονιές ηττήθηκε στο πρώτο του παιχνίδι με σκορ 40-51 από το Μακεδονικό Νεάπολης. Τη δεύτερη χρονιά ξεπέρασε στην Α' Φάση το εμπόδιο του Ιωνικού Νίκαιας με σκορ 48-55, ωστόσο αποκλείστηκε στη Β' Φάση από τον Οίακα Ναυπλίου με σκορ 55-29.

 Η δεκαετία του 2000: Δημιουργία της Α.Ε. Π.Α.Π. 
Η αλλαγή της χιλιετίας βρήκε το σύλλογο στη Β' Εθνική Κατηγορία, χωρίς δικαίωμα συμμετοχής στο θεσμό του Κυπέλλου Ελλάδος. Την αγωνιστική περίοδο 1999-00 σχηματίστηκαν δύο Όμιλοι των 10 συλλόγων. Στα πλαίσια του Ομίλου Νότου το Παγκράτι συγκέντρωσε 5 νίκες και 13 ήττες, όσες και ο Ιωνικός Νίκαιας. Τερμάτισε στην 9η και προτελευταία θέση, ωστόσο εξασφάλισε την παραμονή του στο ίδιο επίπεδο.«Πρόγραμμα & Βαθμολογία Πρωταθλημάτων Περιόδου 1999-2000», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Δεν είχε την ίδια τύχη τη χρονιά 2000-01, οπότε και οι σύλλογοι του Ομίλου αυξήθηκαν κατά δύο. Ο σύλλογος συγκέντρωσε 6 νίκες και 16 ήττες καταλαμβάνοντας την 11η και προτελευταία θέση του τελικού βαθμολογικού πίνακα.«Πρόγραμμα & Βαθμολογία Πρωταθλημάτων Περιόδου 2000-2001», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Με τον τρόπο αυτό επέστρεψε μετά από πολλά χρόνια στα τοπικά πρωταθλήματα της Ε.Σ.Κ. Αττικής.

Η απώλεια επιτυχιών σε συνδυασμό με τη διακοπή της ανάδειξης νέων ταλέντων από τα τμήματα υποδομής οδήγησε την ομάδα του Παγκρατίου το 2002 στην συγχώνευση του τμήματος με τα αντίστοιχα του Αρίωνα Αγίου Αρτεμίου και του Πρωτέα Νέου Κόσμου υπό την επωνυμία «Αθλητική Ένωση Παγκρατίου Αρίωνα Πρωτέα» (Α.Ε. Π.Α.Π.) 

Η ομάδα αγωνίστηκε στα τοπικά πρωταθλήματα της Ε.Σ.Κ. Αττικής μέχρι την άνοιξη του 2008, οπότε κατέκτησε με προπονητή το Σταύρο Νανάκο τόσο το Πρωτάθλημα Α' Κατηγορίας όσο και το Κύπελλο Γυναικών της Ένωσης.«Η ΑΕ ΠΑΠ κυπελλούχος στις γυναίκες», άρθρο στον ιστότοπο Sport24.gr, 25 Φεβρουαρίου 2008. Ειδικότερα σε ό,τι αφορά το Κύπελλο, στον ημιτελικό κέρδισε με δυσκολία τον Ιωνικό Νέας Φιλαδέλφειας με σκορ 57-53. Κατόπιν επιβλήθηκε στον τελικό του Α.Ο. Ζωγράφου με σκορ 65-39 στο Κλειστό Γυμναστήριο της Ζωφριάς.«Αφιέρωμα στον Τελικό του Κυπέλλου της ΕΣΚΑ...» , άρθρο στον ιστότοπο WomenSports.gr, 28 Φεβρουαρίου 2014.

Την αγωνιστική περίοδο 2008-09 η Α.Ε. Π.Α.Π. ήταν η μία από τις 14 ομάδες που συνέθεσαν τον Όμιλο Νότου της Α2 Εθνικής Κατηγορίας. Στη διάρκεια της χρονιάς συγκέντρωσε 13 νίκες και 13 ήττες, ισοβαθμώντας με τον Αστέρα Εξαρχείων. Στην τελική βαθμολογική κατάταξη βρέθηκε στην 6η θέση της βαθμολογίας, εξασφαλίζοντας την παραμονή της.«Πρόγραμμα & Βαθμολογία Πρωταθλημάτων Περιόδου 2008-2009», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Έχοντας επιστρέψει στο Κύπελλο Ελλάδος, η ομάδα απέκλεισε αρχικά την Α.Ε. Έξω Παναγίτσας με σκορ 60-45,«Τα αποτελέσματα στο Κύπελλο Γυναικών» , άρθρο στον ιστότοπο Sport24.gr, 21 Σεπτεμβρίου 2008. για να ηττηθεί με τη σειρά της στη Β' Φάση από τον Πανιώνιο Σμύρνης με σκορ 50-51.«Στο νήμα Πανιώνιος και Αθηναϊκός», άρθρο στον ιστότοπο SentraGoal.gr, 29 Σεπτεμβρίου 2008.

Η Αθλητική Ένωση Παγκρατίου - Αρίωνα - Πρωτέα Αθηνών ολοκλήρωσε τον κύκλο της στις 4 Μαΐου 2009, οπότε και πραγματοποιήθηκε συνέλευση του Δ.Σ. της στα γραφεία του Παγκρατίου, όπου και επικυρώθηκε η προσχώρηση της ομάδας στον Α.Ο. Παγκρατίου. Σε γενικές γραμμές η ομάδα δεν άλλαξε μορφή και συνέχισε να αγωνίζεται στην Α2 Εθνική Κατηγορία Νότου.«Επιστρέφει στο ιστορικό Παγκράτι η ΑΕ ΠΑΠ», άρθρο στον ιστότοπο WePlayBall.gr, 4 Μαΐου 2009.

 Η δεκαετία του 2010: Επιστροφή στην Ε.Σ.Κ.Α. 
Συνεχίζοντας την πορεία της στην Α2 Εθνική, η ομάδα του Παγκρατίου την περίοδο 2009-10 αντιμετώπισε 13 ομάδες στα πλαίσια του Ομίλου Νότου. Με απολογισμό 15 νίκες και 11 ήττες ολοκλήρωσε τις αγωνιστικές της υποχρεώσεις στην 6η θέση της βαθμολογικής κατάταξης (ισοβαθμώντας με το Σπόρτιγκ Αθηνών).«Πρόγραμμα & Βαθμολογία Πρωταθλημάτων Περιόδου 2009-2010», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Στη διοργάνωση του Κυπέλλου απέκλεισε στην Α' Φάση την Αμαρυλλίδα Βριλησσίων με σκορ 50-46.«Ανοιξε η αυλαία», άρθρο στον ιστότοπο SentraGoal.gr, 12 Οκτωβρίου 2009. Με τη σειρά της αποκλείστηκε στη Β' Φάση αφού ηττήθηκε με σκορ 43-55 από τον Απόλλωνα Πτολεμαΐδας.«Πρόκριση για Πτολεμαΐδα και Χανιά», άρθρο στον ιστότοπο WePlayBall.gr, 20 Οκτωβρίου 2009.

Την επόμενη χρονιά, 2010-11, οπότε και οι ομάδες του Ομίλου μειώθηκαν σε 12, το Παγκράτι ολοκλήρωσε τις αγωνιστικές του υποχρεώσεις στη 10η θέση με μόλις 6 νίκες σε 22 παιχνίδια. Συνεπώς δεν απέφυγε τον υποβιβασμό στο τοπικό του πρωτάθλημα.«Πρόγραμμα & Βαθμολογία Πρωταθλημάτων Περιόδου 2010-2011», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Σε ό,τι αφορά το Κύπελλο, ο σύλλογος συμμετείχε σε έναν μόνο αγώνα όπου και ηττήθηκε με σκορ 55-46 από τον Κτησιφόντα Παιανίας.«Τα αποτελέσματα στην πρεμιέρας των Γυναικών» , άρθρο στον ιστότοπο SentraGoal.gr, 6 Οκτωβρίου 2010.

Κατά την αγωνιστική περίοδο 2011-12, στα πλαίσια του Πρωταθλήματος πλέον της Α' Κατηγορίας Γυναικών της Ε.Σ.Κ. Αττικής, ο σύλλογος του Παγκρατίου τερμάτισε στην 9η θέση σε σύνολο 12 ομάδων, αποφεύγοντας τον υποβιβασμό. Ο απολογισμός του ήταν 8 νίκες και 14 ήττες σύνολο.«Αποτελέσματα Α’ ΕΣΚΑ: Φινάλε με εύκολα διπλά για ΜΕΛΑΣ και Ζωγράφου, σούπερ Παγκράτι!», άρθρο στον ιστότοπο WePlayBall.gr, 19 Μαρτίου 2012.

Την επόμενη χρονιά, 2012-13, το Παγκράτι βελτιώθηκε αγωνιστικά ολοκληρώνοντας τις αγωνιστικές του υποχρεώσεις στην 6η θέση της βαθμολογικής κατάταξης. Ο απολογισμός της χρονιάς ήταν 12 νίκες και 10 ήττες, ωστόσο δεν κατάφερε να εισέλθει στα Play-offs ανόδου.«Αποτελέσματα Α' ΕΣΚΑ: Απόλυτο φαβορί στα πλέι οφ το Περιστέρι, σούπερ Ζωγράφου στην Πετρούπολη!», άρθρο στον ιστότοπο WePlayBall.gr, 9 Απριλίου 2013. Από τον Ιούλιο του 2012 μέχρι τον Ιανουάριο του 2013 ήταν ο Δημήτρης Λαγοπόδης.«Α' Γυναικών: Ανέλαβε το Παγκράτι ο Λαγοπόδης!» , άρθρο στον ιστότοπο SuperBasket.gr, 8 Ιουλίου 2012.«Παραιτήθηκε από το Παγκράτι ο Λαγοπόδης!», άρθρο στον ιστότοπο WePlayBall.gr, 27 Ιανουαρίου 2013.

Κατά την αγωνιστική περίοδο 2013-14 ο σύλλογος εντάχθηκε ξανά στην Α' Κατηγορία, εντούτοις η απόδοσή του ήταν ιδιαίτερα φτωχή: έχοντας συγκεντρώσει 3 νίκες και 19 ήττες στη διάρκεια της κανονικής περιόδου, κατέλαβε την 11η και προτελευταία θέση της τελικής βαθμολογίας με αποτέλεσμα να υποβιβαστεί.«Α’ Γυναικών: Πρώτο το Γαλάτσι, διπλή νίκη για Άρη Πετρούπολης», άρθρο στον επίσημο ιστότοπο της Ε.Σ.Κ.Α., 31 Μαρτίου 2014.«Αποτελέσματα Α ΕΣΚΑ: Έπεσε ο ΜΕΛΑΣ, περιμένει ο Ωρωπός, κερδισμένη η Πετρούπολη!», άρθρο στον ιστότοπο WePlayBall.gr, 1 Απριλίου 2014. Αξιοσημείωτα η αθλήτρια του συλλόγου Κατερίνα Χαλικιά αναδείχθηκε 2η καλύτερη σκόρερ του Πρωταθλήματος έχοντας συλλέξει 385 σε αριθμό.«Οι κορυφαίες σκόρερς και τρίποντες της Α ΕΣΚΑ για φέτος!», άρθρο στον ιστότοπο WePlayBall.gr, 10 Απριλίου 2014. Παράλληλα το Παγκράτι συμμετείχε στο Κύπελλο Γυναικών της Ένωσης, γνωρίζοντας τον αποκλεισμό στην 3η Αγωνιστική της Β' Φάσης, όταν ηττήθηκε από την Άρη Πετρούπολης με σκορ 59-42.«Τι λένε οι αριθμοί για τον τελικό κυπέλλου της ΕΣΚΑ στις γυναίκες» , αφιέρωμα στον ιστότοπο SportsHero.gr, 2014. Κατά το πρώτο μισό της χρονιάς καθήκοντα πρώτου προπονητή διατηρούσε ο Αιμίλιος Σαμπάνης, για να αντικατασταθεί το Δεκέμβριο του 2013 από τον Άγγελο Κουλουριώτη.«Κουλουριώτης αντί Σαμπάνη στο Παγκράτι», άρθρο στον ιστότοπο SportsHero.gr, 4 Δεκεμβρίου 2013. Αυτός με τη σειρά του παραχώρησε τη θέση του το Φεβρουάριο του 2014 στο Δημήτρη Ζαχαρία.«Ζαχαρίας αντί Κουλουριώτη στο Παγκράτι!», άρθρο στον ιστότοπο WePlayBall.gr, 13 Φεβρουαρίου 2014.

Την επόμενη χρονιά, 2014-15, το Παγκράτι ήταν η μία από τις 12 ομάδες που μπήκαν στη διεκδίκηση του Πρωταθλήματος της Β' Κατηγορίας Ε.Σ.Κ.Α. Το Δεκέμβριο του 2014 και μετά το τέλος του πρώτου γύρου της κανονικής περιόδου απόχώρησε από τον πάγκο του Παγκρατίου ο Δημήτρης Ζαχαρίας και τον διαδέχτηκε ο πρώην αθλητής του συλλόγου, Νίκος Τόλιας.«O Νίκος Τόλιας στο Παγκράτι!», άρθρο στον ιστότοπο WePlayBall.gr, 25 Δεκεμβρίου 2014. Στη διάρκεια της κανονικής περιόδου το Παγκράτι συνέλεξε 14 νίκες και 8 ήττες, όσες και ο Άγιος Ελευθέριος. Στην τελική βαθμολογία βρέθηκε στην 4η θέση, λαμβάνοντας το δικαίωμα συμμετοχής στα Play-offs.«Αποτελέσματα Β ΕΣΚΑ: Σε μπαράζ κρίνεται ο πρωταθλητής, στα πλέι οφ το Μαρούσι!», άρθρο στον ιστότοπο WePlayBall.gr, 2 Απριλίου 2015. Στη σειρά των ημιτελικών κλήθηκε να υπερκεράσει το εμπόδιο του Αγίου Ελευθέριου απέναντι στον οποίο είχε μία νίκη και μία ήττα στην κανονική περίοδο. Στη σειρά το Παγκράτι αποκόμισε μία ήττα με σκορ 65-59,«Αποτελέσματα Play Off Β ΕΣΚΑ: Ανέβηκαν τα Καλύβια, προβάδισμα για ΜΕΛΑΣ!», άρθρο στον ιστότοπο WePlayBall.gr, 16 Απριλίου 2015. μία νίκη με σκορ 60-54 «Ισοφάρισε το Παγκράτι» , άρθρο στον ιστότοπο WomenBasket.gr, 20 Απριλίου 2015. και μία ήττα με σκορ 58-56, μένοντας εκτός τελικών.«Αποτελέσματα Play Off Β ΕΣΚΑ: Ανέβηκε ο ΜΕΛΑΣ σε τελικό-θρίλερ με το Παγκράτι!», άρθρο στον ιστότοπο WePlayBall.gr, 23 Απριλίου 2015. Ακολούθησε αγώνας κατάταξης μεταξύ Παγκρατίου και Αμαρουσίου για τις θέσεις 4 και 5 στον οποίο επικράτησε το δεύτερο με σκορ 56-55, λαμβάνοντας προτεραιότητα ανόδου σε περίπτωση που προέκυπτε κενή θέση στην Α' Κατηγορία.«Αποτελέσματα Μπαράζ Β ΕΣΚΑ: Τέταρτο το Μαρούσι, περιμένει για Α κατηγορία!», άρθρο στον ιστότοπο WePlayBall.gr, 16 Απριλίου 2015. Στο Κύπελλο Ε.Σ.Κ.Α. το Παγκράτι πέρασε την Α' Φάση άνευ αγώνος καθώς οι δύο πρώτοι του αντίπαλοι Αναγέννηση Γραμματικού και Τούφα Χαλανδρίου αποσύρθηκαν.«Κύπελλο ΕΣΚΑ: Πρόκριση (και πάλι) χωρίς αγώνα για το Παγκράτι!», άρθρο στον ιστότοπο WePlayBall.gr, 21 Σεπτεμβρίου 2014. Ακολούθησε μία νίκη επί του Φιλαθλητικού Ζωγράφου με σκορ 61-40,«Τα αποτελέσματα του κυπέλλου της ΕΣΚΑ» , άρθρο στον ιστότοπο WomenSports.gr, 25 Σεπτεμβρίου 2014. προτού το Παγκράτι αποκλειστεί από το Περιστέρι με σκορ 44-67 στη 2η Αγωνιστική της Β' Φάσης.«Ώρα… τελικού!» , άρθρο στον ιστότοπο SuperBasket.gr, 26 Φεβρουαρίου 2015.

 Διακεκριμένες καλαθοσφαιρίστριες 
  Βασιλεία Γκουζίνη
  Ντέπη Δασκάλα 
  Αφροδίτη Δασκαλάκη
  Βίκυ Δημουλά
  Ντέμη Δίπλα
  Ελένη Ζαχαροπούλου
  Χριστίνα Ζώτου  
  Δήμητρα Καλέντζου
  Κατερίνα Καπερώνη
  Ιωάννα Καπουσούζη  Αλεξάνδρα Καραμανλή
  Χριστίνα Καρέλλου 
  Μιμή Μαρσέλλου
  Λίζα Μπαρδή
  Μαρία Μπαφαλoύκoυ 
  Ελένη Μπoυρδαντωνάκη
  Αγγελική Νικολοπούλου
  Αγγελική Παπαγεωργίου
  Νένα Παπαζήση
  Μαρία Προκοπίου   Κάρεν Σιώτη
  Άννα Στεργίου
  Νατάσα Τζελάλη
  Σανέλ Μαρί Στίρες
  Ολιβέρα Βάσιτς

 Προπονητές 
  Σταύρος Νανάκος (??? - ???)
  Κυριάκος Πουλίδης (??? - ???)
  Τζαννής Αδάμ (??? - Μάρτιος 2010) «Αποχώρησε ο Τζαννής Αδάμ από το Παγκράτι», άρθρο στον ιστότοπο WePlayBall.gr, 17 Μαρτίου 2010.
  Δημήτρης Λαγοπόδης (Ιούλιος 2012 - Ιανουάριος 2013) 
  Αιμίλιος Σαμπάνης  (??? - Δεκέμβριος 2013) 
  Άγγελος Κουλουριώτης (Δεκέμβριος 2013 - Φεβρουάριος 2014) 
  Δημήτρης Ζαχαρίας (Φεβρουάριος 2014 - Δεκέμβριος 2014) 
  Νίκος Τόλιας (Δεκέμβριος 2014 - Ιούνιος 2015) 
  Μελέτης  Γιώργος (2015 - Ιούνιoς 2016)

 Παραπομπές 

 Εξωτερικοί σύνδεσμοι 

 Α.Ο. Παγκρατίου, επίσημος ιστότοπος του συλλόγου.
 «Pagrati Athletic Club», πληροφορίες στον επίσημο ιστότοπο της FIBA Europe για το Liliana Ronchetti Cup του 1996.

Καλαθοσφαιριση Γυναικων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.
Κατηγορία:Ιδρύσεις ομάδων καλαθοσφαίρισης το 1979